
ЗАПОВЕД
                                                    №ЗК-344/23.02.2018 г. 
 
      На основание чл. 44, ал. 2 от Закона за местното самоуправление и местната администрация и чл. 282, ал. 6 и ал. 7 от Закона за предучилищното и училищното образование, Решение на Министерски съвет №667 от 01.11.2017 г. за изменение на Решение на Министерски съвет №286/2017 г. за приемане на стандартите за делегираните от държавата дейностите през 2018 г., Протокол №1 от 19.01.2018 г. от работна среща на комисията, назначена със Заповед №ЗК-1898/08.11.2017 г. на Кмета на община Силистра, Протокол №1 от 13.02.2018 г. и Протокол №2 от 20.02.2018 г. от работни срещи с директорите на общинските училища, Протокол №3 от 14.02.2018 г. от работно съвещание с директорите на общинските детски градини и Протокол №4 от 20.02.2018 г. от работна среща с директорите на общежития за обсъждане на формули
УТВЪРЖДАВАМ:

Формули за разпределение на средствата, получени по стандарти и нормативи за делегираните от държавата дейности във функция „Образование“ за 2018 г., условията и редът за разпределение на средствата по отделните допълнителни компоненти, включени в съответната формула и правила за промени в разпределението на средствата между училищата, детските градини и общежитията при изменение на параметрите на основния компонент на формулата съгласно Приложението.
Препис от заповедта да се сведе до знанието на директорите на училища,  детски градини и ЦПЛР – второстепенни разпоредители с бюджет към Община Силистра.
Контрол по изпълнението на Заповедта възлагам на Заместник-кмет „Хуманитарни дейности“ към Община Силистра.

Кмет на Община Силистра
                                            
Съгласувал:
Денка Михайлова
Зам.-кмет „Хуманитарни дейности“

Николай Николов
Директор дирекция „Правна“

Изготвил:
Елина Тончева

                                                         Приложение към
 Заповед №ЗК-344/23.02.2018 г.

I. Формули за разпределението на средствата от държавния бюджет, получени по стандарти и нормативи за 2018 г., между училищата, детските градини и общежитията, второстепенни разпоредители с бюджет в Община Силистра.

1. [bookmark: _GoBack]Формула за разпределение на средствата за дейност 322 - „Неспециализирани училища, без професионални гимназии”  /Приложение 1/:

СФ = [(100%СИ*БИ) + (100%СП*БП) + (99.8 %СУ*БУ + 0.2%ДКИОЦ﴿]* РК + (100%Ссам*БУсам) + (100%Синд*БУинд) + [(100%НГЦО*БГЦО + 100%НУЦО*БУЦО)]*РК ± К

СФ – средства по формулата 
СИ – стандарт за институция – 33 000 лв
БИ – брой институции
СП – стандарт за паралелка в неспециализирано училище, без професионална гимназия – 6 992 лв 
БП – брой паралелки
СУ – стандарт за ученик в паралелка в неспециализирано училище, без професионална гимназия – 1 370 лв
БУ – брой ученици
ДКИОЦ – допълнителен компонент за училище извън общинския център
РК – регионален коефициент – 0.034
Ссам – стандарт за ученик в самостоятелна форма на обучение
БУсам – брой ученици в самостоятелна форма на обучение
Синд – стандарт за ученик в индивидуална форма на обучение
БУинд – брой ученици в индивидуална форма на обучение
НГЦО – норматив за група за целодневна организация на учебния ден
БГЦО – брой групи за целодневна организация 
НУЦО – норматив за ученик в група за ЦОУД
БУЦО – брой ученици в групи за ЦОУД
К – средства за компенсиране на отрицателни разлики

Добавки  над средствата по формула:


 ● „Допълващ стандарт за материална база” – 25 лв. на ученик в дневна форма на обучение:

МТБ = 25 х БУ2

МТБ - средства по допълващ стандарт за материална база;
БУ2 - брой ученици в дневна форма на обучение.

● „Норматив за подпомагане храненето на децата от подготвителните групи и учениците от І – ІV клас” – 72 лв. на ученик:

ХДУ = 72 х БУ3

ХДУ - средства по норматив за подпомагане храненето на децата от подготвителните групи и на учениците от І – ІV клас;
БУ3 - брой ученици от І – ІV клас в дневна форма на обучение.

 ● Допълващ стандарт за ученик в комбинирана форма на обучение – 1 009 лв.:
КФ = 1 009 х БУ4

КФ - средства по допълващ стандарт за ученик в комбинирана форма на обучение;
БУ4 - брой ученици на комбинирана форма на обучение.

● Средствата за стипендии – 87 лв.:
С = 87 х БУ5
С - средства за стипендии;
БУ5 - брой ученици от гимназиален етап на обучение в неспециализирано училище, без професионални гимназии.

1.1. Условия и ред за разпределение на средствата по допълнителния компонент към формулата за дейност 322 „Неспециализирани училища, без професионални гимназии” на Община Силистра и К: 

● Размерът на допълнителния компонент е 0.2% от средствата, получени от  стандарт за ученик в паралелка в неспециализирано училище без професионална гимназии”; 
● Средствата да се разпределят между общинските училища, намиращи се в малко населено място извън границите на гр. Силистра  пропорционално на броя на учениците им в дневна форма на обучение.
● К – средства за компенсиране на отрицателните разлики, получени при сравнение на стария и новия модел на финансиране.

2. Формула за разпределение на средствата за дейност 311 „Детски градини” – СФ  /Приложение № 2/:

СФ = (100%СИ*БИ + 100%СГ*БГ + 100%СДЯГ*БДЯГ)*РК + [(С5-6*БД5-6 + 
С2-4*БД2-4)*99.5% + 0.5%ДЛК]*РК ± К

СИ – стандарт за институция – 20 000 лв
БИ – брой институции
СГ – стандарт за яслена и целодневна група в ДГ – 3 998 лв
БГ – брой групи
СДЯГ – стандарт за дете в яслена група в ДГ – 1 169 лв
БДЯГ – брой деца в яслена група в ДГ
РК – регионален коефициент – 0.034
С5-6 – стандарт за дете 5-6 год. възраст – 2 095 лв
БД5-6 – брой деца от 5 до 6 години включително в целодневна група в детска градина
С2-4 – стандарт за дете 2-4 год. възраст – 1 870 лв
БД2-4  – брой деца от 2 до 4 години включително в целодневна група в детска градина.
ДЛК – добавка за логопедичен кабинет
К - средства за компенсиране на отрицателни разлики 

Добавки  над средствата по формула:

● „Норматив за подпомагане храненето на децата от подготвителните групи и учениците от І – ІV клас” – 72 лв. на дете:
ХД = 72 х БД

ХД - средства по формулата за норматив за подпомагане храненето на децата от подготвителните групи и учениците от І – ІV клас;
БД - брой деца от подготвителните групи 

2.1. Условия и ред за разпределение на средствата по допълнителните компоненти, към формулата за дейност „Детски градини” на Община Силистра и К. 

2.1.1. Условията за разпределение на средствата по допълнителните компоненти: 
● Размерът на добавката за логопедичен кабинет е 0.5% от средствата, получени по стандартите за дете 2-4 и 5-6 год. възраст в целодневна група
● К – средства за компенсиране на отрицателните разлики, получени при сравнение на стария и новия модел на финансиране.
2.1.2. Ред за разпределение на средствата за допълнителните компоненти:
● Добавката за ЛК – 12 964 лв. се разпределя пропорционално на откритите към 01.01.2018 г. логопедични кабинети към ДГ – три кабинета в детските градини  „Нарцис”, „Радост“ и „Иглика“, които ще обслужват и децата от другите ДГ.

3. Формула за разпределение на средствата за дейност 326
„Професионални гимназии и паралелки за професионална подготовка“ – Приложение 3

СФ = [(100%СИ*БИ) + (100%СППП*БППП) + (100%СУПСС*БУПСС) + (100%СУППП*БУППП)]*РК + (100%ССАМ*БУСАМ) + (100%СЗАД*БУЗАД) 

СППП – стандарт за паралелка за професионална подготовка – 9 350 лв
БППП – брой паралелки за професионална подготовка
СУПСС – стандарт за ученик в паралелка селско стопанство – 2 102 лв
БУПСС – брой ученици в паралелка селско стопанство
СУППП – стандарт за ученик в паралелка за производство и преработка – 1 693лв
БУППП – брой ученици в паралелка за производство и преработка
СЗАД – стандарт за ученик в задочна форма на обучение – 1 065 лв
БУЗАД – брой ученици в задочна форма на обучение

Добавки над средства по формула:

● Средствата за стипендии за ученик в професионална паралелка – 97 лв.:

С = 97 х БУПП

С – средства за стипендии;
БУПП – брой ученици в професионална паралелка

● „Допълващ стандарт за материална база” – 25 лв. на ученик в дневна форма на обучение:
МТБ = 25 х БУ

МТБ - средства по допълващ стандарт за материална база;
БУ - брой ученици в дневна форма на обучение.

4. Формула за разпределение на средствата за дейност 338 „Ресурсно подпомагане” – СФ  

СФ = 100%НСУПО*БДРП + 100%НРП*БДСОП

НСУПО – Норматив за създаване на условия за приобщаващо образование – 359 лв. на дете или ученик
БДРП – Брой деца или ученици на ресурсно подпомагане, които интегрирано се  възпитават и обучават в училищата или ДГ
НРП – норматив за ресурсно подпомагане – 2 476 лв
БДСОП – брой деца или ученици със СОП, за които дейностите по ресурсно подпомагане се извършват от ДГ или училището

5. Формула за разпределение на средствата за дейност 332 „Общежития” – СФ – Приложение 4
СФ = (100% НИ*БИ + 100%НГ*БГ + 100%НУ*БУ)*РК ± К

НИ – норматив за институция – 19 000 лв
БИ – брой институции
НГ – норматив за група в общежитие – 8 016 лв
БГ – брой групи
НУ – норматив за ученик в общежитие – 1 437 лв
БУ – брой ученици в общежитие
РК – регионален коефициент – 0.034
К – средства за компенсиране на отрицателни разлики
6.  Формула за разпределение на средствата за дейност 389 „Други дейности по образованието” – СФ 

СФ = (100% х ДСПА до 10 х БАдо 10) + (100% х ДСПА11-15 х БА11-15) + 
+ (100% х ДСПА16-25 х БА16-25) + (100% х ДСПА26-29 х БА26-29) + 
+ (100% х ДСПАнад30 х БАнад30)

ДСПАдо 10  - Допълващ стандарт за поддръжка на автобуси до 10 места
БАдо 10 – Брой автобуси, предоставени на училищата до 10 места
ДСПА11-15 - Допълващ стандарт за поддръжка на автобуси от 11 до 15 места
БА11-15  - Брой автобуси, предоставени на училищата от 11 до 15 места
ДСПА16-25  - Допълващ стандарт за поддръжка на автобуси от 16 до 25 места
БА16-25  - Брой автобуси, предоставени на училищата от 16 до 25 места
ДСПА26-29 - Допълващ стандарт за поддръжка на автобуси от 26 до 29 места
БА26-29 - Брой автобуси, предоставени на училищата от 26 до 29 места
ДСПАнад30 - Допълващ стандарт за поддръжка на автобуси над 30 места
БАнад30 - Брой автобуси, предоставени на училищата над 30 места

II. Правила за промени в разпределението на средствата между училища, детски градини и ЦПЛР

1. Формулите за разпределение на средствата  не се променят по време на бюджетната година;
2. Първостепенният разпоредител с бюджет /ПРБ/ не разпределя по формула, а заделя като резерв средствата по стандарти, формирани от положителна разлика между броя на децата/учениците, на групите/паралелките и броя	 на институциите, заложени в ЗДБРБ за  2018 г. и броя на същите по НЕИСПУО  към 01.01.2018 г. до извършване на промени във връзка с чл. 282, ал. 18 от ЗПУО. Когато разчетения брой на натуралните показатели, предвидени със ЗДБРБ за 2018 г. е по-нисък от броя им по НЕИСПУО към 01.01.2018 г. ПРБ разпределя средствата по формулата за съответната дейност, като недостигът се разпределя пропорционално на средствата по формула или се компенсира от заделения резерв до извършване на промени във връзка с чл. 282, ал. 18 от ЗПУО. 
3. Първостепенният разпоредител с бюджет /ПРБ/ извършва корекции на средствата по формулите в следните случаи :
3.1. Когато Министерски съвет промени размера на стандартите за дейността ПРБ коригира размера на средствата, които всяка образователна институция получава по формулата;
3.2. Отчитайки промените в броя на децата/учениците, на групите/паралелките и институциите в началото на учебната 2018/2019 година спрямо броя на децата и учениците по информационната система на МОН към 01.01.2018 г., ПРБ коригира натуралните и стойностни показатели като средствата по бюджетите на училищата, общежитията или детските градини в съответната дейност се намаляват/увеличават пропорционално на намаления/увеличен брой натурални показатели по формулата на база основни и допълнителни компоненти. За броя на учениците се използват данните от информационната система на МОН НЕИСПУО към 15 септември 2018 г. Намалението/увеличението се отразява с ¼ от годишната стойност на стандартите/нормативите, т. е. само за месеците октомври, ноември и декември 2018 г.
3.3  Ако към 15 септември 2018 г. броя на логопедичните кабинети се е увеличил в сравнение с броя им към 01.01.2018 г. остатъкът от средствата (за месеците октомври, ноември и декември 2018 г.) от добавката за ЛК се разпределя пропорционално на всички ЛК.
3.4   При преобразуване на училище, детска градина или ЦПЛР, остатъкът от средствата по формула и средствата за 2018 г. над определените по стандарти на училището, детската градина или ЦПЛР, които се преобразуват се отнасят към преобразуваното (новото) училище, детска градина или ЦПЛР.
3.5  При закриване на училище, детска градина или ЦПЛР, остатъкът от средства по формула и средствата над определените по стандарти се отнасят към приемащото училище, детска градина или ЦПЛР. 
4.      ПРБ предоставя на образователните институции средствата, разпределени по формули, в срок до 7 работни дни от получаването им от централния бюджет. 
5.  Условията и реда за предоставяне на средствата от стандарта за        самостоятелна форма на обучение ще се утвърдят със заповед на Кмета на Общината след обнародване на измененията в Наредбата за финансиране на институциите в системата на предучилищното и училищното образование.
6.    В рамките на утвърдения си бюджет разпоредителите, прилагащи системата на делегирани бюджети могат да  извършват компенсирани промени по плана за приходите и разходите по бюджета на училището, детската градина или ЦПЛР в рамките на съответната дейност или между дейности, като предоставят информация (копие от заповед на директора на училището, детската градина или ЦПЛР, придружена с бюджетна бланка) на ПРБ до три дни преди края на всяко тримесечие, а за последното тримесечие – не по-късно от 10 декември 2018 г. 

